SK Úradný vestník Európskej únie C 296/2

Súhrnné informácie oznámené členskými štátmi o štátnej pomoci poskytnutej v súlade s nariadením Komisie (ES) č. 1/2004 z 23. decembra 2003 o uplatňovaní článkov 87 a 88 Zmluvy o ES na pomoc malým a stredným podnikom pôsobiacim vo výrobe, spracovaní a odbyte poľnohospodárskych výrobkov

(Text s významom pre EHP)

(2006/C 296/02)

Číslo XA: XA 92/06

Členský štát: Spojené kráľovstvo

Región: Lancashire (vrátane unitárnych správnych oblastí Blackpool a Blackburn).

Názov schémy štátnej pomoci alebo názov spoločnosti prijímajúcej individuálnu pomoc: Lancashire Rural Recovery Grant Fund (Grantový fond na obnovu vidieka regiónu Lancashire, ďalej len RRGF)

Právny základ: Section 5 of the Regional Development Agencies Act 1998

Ročné výdavky plánované v rámci schémy štátnej pomoci alebo celková výška individuálnej pomoci poskytnutej spoločnosti: Celková výška financovania verejného sektoru dostupná prostredníctvom tejto schémy predstavuje 1 034 061 GBP. Táto suma sa rozdelí na 2 finančné roky:

1. 4. 2006 – 31. 3. 2007: 743 108 GBP

1. 4. 2007 – 31. 3. 2008: 290 953 GBP

Maximálna intenzita pomoci: Hrubá intenzita pomoci nesmie prekročiť uvedené hodnoty:

Článok 4. Investície do poľnohospodárskych usadlostí. Do výšky 50 % oprávnených investícií v znevýhodnených oblastiach a do výšky 40 % v ostatných oblastiach.

Článok 7. Spracovanie a odbyt poľnohospodárskych výrobkov. Do výšky 40 % oprávnených investícií.

Článok 10. Pomoc pre skupiny výrobcov. Celková výška štátnej pomoci udelenej na základe tohto článku neprekročí 100 000 EUR na jedného príjemcu v priebehu žiadneho trojročného obdobia. Pomoc sa môže udeliť až do výšky 100 % oprávnených nákladov vzniknutých počas prvého roku a znižuje sa o 20 percent na každý následný rok prevádzky, takže v druhom roku sa výška pomoci obmedzí na 80 % oprávnených výdavkov.

Článok 14. Udelenie technickej pomoci. Na základe tohto článku sa môže udeliť pomoc až do výšky 100 % oprávnených nákladov. Maximálna výška pomoci udelenej individuálnemu príjemcovi však nesmie prekročiť 100 000 EUR v priebehu žiadneho trojročného obdobia.

Dátum implementácie: Schéma sa začne realizovať 19. októbra 2006.

Trvanie schémy štátnej pomoci alebo individuálnej pomoci: Schéma zostane otvorená do 31. marca 2008. Môže však vzniknúť potreba zmeniť pravidlá schémy pred uplynutím tohto obdobia, aby sa zapracovali všetky zmeny v európskych pravidlách o štátnej pomoci.

Účel pomoci: Touto schémou sa podporí dlhodobý rozvoj hospodárstva vidieka v Lancashire prostredníctvom poskytnutia finančnej pomoci malým a stredným podnikom definovaným v prílohe 1 nariadenia Komisie č. 70/2001 (v znení zmien a doplnení). Na to, aby bol podnik oprávnený prijať podporu od RRGF, musí sa nachádzať v oblasti, ktorú úrad Office of National Statistics Rural and Urban Area Classification 2004 (Úrad pre vnútroštátnu štatistickú klasifikáciu vidieckych a mestských oblastí z roku 2004) označil ako vidiek alebo mesto a periférie, alebo musí byť „mestským podnikom s vidieckymi záujmami“, t. j. musí byť podnikom, ktorý sa nachádza v oblasti označovanej za mestskú oblasť a vykonáva činnosť vplývajúcu na vidiecke oblasti. Cieľom tejto schémy je poskytovať pomoc vidieckym podnikom, ktoré nemajú oprávnenie využívať jestvujúce grantové schémy.

K dispozícii sú tieto typy pomoci:

Investície do poľnohospodárskych usadlostí. Oprávnené výdavky sú a) výstavba, nadobudnutie alebo zlepšenie nehnuteľného majetku; b) nákup alebo lízing nových strojov a zariadení; a c) výdavky na poplatky odborníkom, realizačné štúdie alebo získavanie patentov a licencií, v prípadoch, keď celkové výdavky predstavujú 12 % alebo menej v porovnaní s výdavkami súvisiacimi s písmenami a) a/alebo b). To je v súlade s článkom 4 nariadenia č. 1/2004.

Spracovanie a odbyt poľnohospodárskych výrobkov. Oprávnené výdavky sú a) výstavba, nadobudnutie alebo zlepšenie nehnuteľného majetku; b) nákup alebo lízing nových strojov a zariadení; a c) výdavky na poplatky odborníkom, realizačné štúdie alebo získavanie patentov a licencií, v prípadoch, keď celkové výdavky predstavujú 12 % alebo menej v porovnaní s výdavkami súvisiacimi s písmenami a) a/alebo b). To je v súlade s článkom 7 nariadenia č. 1/2004.

Pomoc pre skupiny výrobcov. Oprávnené výdavky sú a) nájomné za vhodné objekty; b) nadobudnutie kancelárskeho vybavenia vrátane počítačového hardvéru a softvéru; c) náklady na administratívnych pracovníkov; d) režijné náklady; a e) poplatky za právne služby a administratívne poplatky. V súlade s článkom 10 nariadenia č. 1/2004.

Udelenie technickej pomoci. Oprávnené výdavky na pomoc v rámci tohto opatrenia sú:

a) náklady, ktoré sa týkajú vzdelávania a odbornej prípravy poľnohospodárov a poľnohospodárskych robotníkov: i) náklady na organizáciu programov odbornej prípravy; ii) cestovné výdavky a výdavky na stravu a ubytovanie účastníkov; iii) náklady na zabezpečenie náhradných služieb počas neprítomnosti poľnohospodárov alebo poľnohospodárskych robotníkov;

b) náklady, ktoré sa týkajú náhradných služieb, skutočných nákladov na zastúpenie poľnohospodára, spoločníka poľnohospodára alebo poľnohospodárskeho robotníka počas choroby alebo dovolenky;

c) náklady, ktoré sa týkajú poradenských služieb, poplatkov za služby, ktoré nepredstavujú stálu alebo pravidelnú činnosť ani nesúvisia s prevádzkovými nákladmi podniku, ako sú bežné služby daňového poradenstva, pravidelné právne služby alebo propagácia;

d) náklady, ktoré sa týkajú organizácie a účasti na súťažiach, výstavách a veľtrhoch: i) účastnícke poplatky; ii) cestovné náklady; iii) náklady publikácií; iv) prenájom výstavných priestorov.

To je v súlade s článkom 14 nariadenia č. 1/2004.

Príslušné sektory: Táto schéma je k dispozícii všetkým malým a stredným podnikom v rámci cieľovej oblasti nezávisle od sektora, v ktorom pôsobia, okrem tých, na ktoré sa vzťahujú osobitné predpisy nariadení a smerníc, týkajúce sa udeľovania pomoci takým sektorom, ako je rybné hospodárstvo a akvakultúra. Pomoc sa bude na základe tejto výnimky poskytovať podnikom, ktoré vyrábajú, spracúvajú a predávajú akékoľvek poľnohospodárske výrobky.

Pomoc nepoľnohospodárskym podnikom sa z tejto schémy poskytuje buď na základe pravidiel de minimis stanovených v nariadení Komisie (ES) č. 69/2001, alebo, ak je to vhodnejšie, v nariadení Komisie (ES) č. 70/2001 z 12. januára 2001 o uplatňovaní článkov 87 a 88 Zmluvy o ES na štátnu pomoc malým a stredným podnikom. RRGF bol nahlásený podľa nariadenia č. 70/2001 a zaevidovaný Generálnym riaditeľstvom pre hospodársku súťaž pod referenčným číslom programu XS 56/06.

Názov a adresa orgánu poskytujúceho pomoc: Fond Rural Recovery Grant Fund spravuje spoločnosť Lancashire County Developments Ltd, Odbor pre hospodársky rozvoj Regionálnej rady regiónu Lancashire. Poštová adresa:

Lancashire County Developments Ltd

Robert House

Starkie Street

PR1 3LU Preston

United Kingdom

Internetová adresa: Ďalšie informácie fondu Rural Recovery Grant Fund sú na internetovej adrese

http://www.lcdl.co.uk/grant_programmes/RRGF%20Scheme%20Criteria%20(Agricultural%20Businesses).pdf.

Alebo môžete navštíviť centrálnu internetovú stránku Spojeného kráľovstva pre vylúčenú poľnohospodársku štátnu pomoc na adrese: www.defra.gov.uk/farm/policy/state-aid/setup/exist-exempt.htm. Kliknite na linku „Lancashire Rural Recovery Grant Fund“.

Ďalšie informácie: Výber poskytovateľa služieb technickej pomoci financovaných prostredníctvom tejto schémy závisí od príjemcu služby.

Podpísané a označené dátumom v mene odboru pre záležitosti životného prostredia, potravín a vidieka (príslušný orgán Spojeného kráľovstva)

Neil Marr

Agricultural State Aid Advisor

Defra

8B 9 Millbank

c/o 17 Smith Square

SW1P 3JR London

United Kingdom

XA číslo: XA 87/06

Členský štát: Spojené kráľovstvo

Región: Somerset. Pomoc bude k dispozícii v administratívnych oblastiach:

West Somerset District Council

Taunton Deane Borough Council

Sedgemoor District Council

Mendip District Council

South Somerset District Council

Názov schémy štátnej pomoci alebo názov spoločnosti prijímajúcej individuálnu pomoc: Somerset Rural Business Support Service

Právny základ: Sections 4 and 5 of The Regional Development Agencies Act 1998

Ročné výdavky plánované v rámci schémy štátnej pomoci alebo celková výška individuálnej pomoci poskytnutej spoločnosti:

1. október 2006 – 30. september 2007: 167 000 GBP

1. október 2007 – 30. september 2008: 175 000 GBP

Maximálna intenzita pomoci: 100 %

Dátum implementácie:

Trvanie schémy štátnej pomoci alebo individuálnej pomoci: Žiadosti v rámci schémy pomoci bude možné podávať od 1. októba 2006 a schéma bude platiť do 30. septembra 2008. Vzhľadom na prípadné zmeny európskych pravidiel štátnej pomoci však môžu byť pred týmto dátumom upravené pravidlá danej schémy pomoci.

Účel pomoci: Rozvoj sektora

Účelom schémy pomoci je poskytovať poradenské služby v grófstve Somerset (ako je vymedzené vyššie) a odkazovať na ďalšiu podporu vidieka ponúkanú inými organizáciami.

Táto pomoc sa poskytne podľa článku 14 nariadenia 1/2004. Oprávnené náklady sa vzťahujú na poradenské služby.

Príslušný(-é) sektor(-y): Schéma sa bude vzťahovať na podniky pôsobiace v poľnohospodárskych sektoroch, v sektoroch závislých od poľnohospodárstva a vo všetkých ich podsektoroch. Budú sem patriť podniky pôsobiace vo výrobe, spracovaní a odbyte. Schéma pomoci môže v prípade potreby odkazovať na iných poskytovateľov poradenstva/služieb pre podnikateľov.

Názov a adresa orgánu poskytujúceho pomoc:

South Somerset District Council Brympton Way Yeovil BA20 2HT Somerset United Kingdom

Organizácia, ktorá realizuje schému pomoci, je:

Somerset Rural Business Support Service

Adresu pozri vyššie.

Hlavná kontaktná osoba:

David Julian Principal Economic Development Officer South Somerset District Council

Internetová stránka: http://www.southsomerset.gov.uk/index.jsp?articleid=1929

Kliknite na Somerset Rural Business Support Service – Somerset v ľavej časti ponuky. Prípadne môžete navštíviť hlavnú stránku Spojeného kráľovstva pre vybranú štátnu pomoc pre poľnohospodárstvo na adrese

http://www.defra.gov.uk/farm/state-aid/setup/exist-exempt.htm

Kliknite na Somerset Rural Business Support Scheme.

Ďalšie informácie: Schéma pomoci bude dostupná pre všetkých vedúcich pracovníkov z oblasti poľnohospodárstva, nielen pre poľnohospodárov. Pomoc podnikom, ktoré nepodnikajú v oblasti poľnohospodárstva, sa vyplatí v súlade s nariadením Komisie č. 69/2001 o pomoci de minimis.

Príjemcovia si nebudú môcť vybrať svojho poskytovateľa služieb. Poskytovateľom služby bude Somerset Rural Business Support Service, ktorá bola vybratá vo výberovom konaní na základe trhových princípov v súlade s článkom 14 ods. 5 nariadenia č. 1/2004.

Podpísané a datované v mene Ministerstva životného prostredia, výživy a vidieckych záležitostí (príslušný orgán Spojeného kráľovstva).

Neil Marr

Agricultural State Aid Advisor

Department for Environment, Food and Rural Affairs

Area 8e

9, Millbank

c/o Nobel House

17, Smith Square

SW1P 3JR London

United Kingdom

Číslo XA: XA 88/06

Členský štát: Španielsko

Región: Andalucía

Názov schémy štátnej pomoci alebo názov spoločnosti prijímajúcej individuálnu pomoc: Pomoc na spracovanie a odbyt poľnohospodárskych výrobkov

Právny základ:

— Sección 8a del Decreto 280/2001, por el que se establecen las ayudas de la Junta de Andalucía a los sectores agrícola, ganadero y forestal incluidas en el Programa Operativo-Integrado Regional de Andalucía para el Desarrollo del Marco Comunitario de Apoyo 2000-2006, publicado en el Boletín Oficial de la Junta de Andalucía el 29 de diciembre de 2001.

— La Orden de 10 de julio de 2002 por la que se desarrolla parcialmente la sección 8, sobre ayudas para la transformación y comercialización de los productos agroalimentarios, del Decreto 280/2001, publicada en el Boletín Oficial de la Junta de Andalucía el 27 de julio de 2002.

— La Resolución de 29 de diciembre de 2003 de la Dirección General de Industrias y Promoción Agroalimentarias, por la que se convocan para el año 2003 y 2004 las ayudas previstas en la orden de 10 de julio de 2002.

— Z dôvodu vysokého počtu žiadostí, ktoré spĺňajú požiadavky oprávnenosti, a z dôvodu nedostatočných európskych fondov na poskytnutie celkového objemu pomoci sa javí primerané hradiť určitú časť pomoci zo samofinancovania. Na pomoc hradenú zo samofinancovania sa nevzťahuje výnimka uvedená v článkoch 51 a 52 nariadenia (ES) č. 1257/1999, ako sa stanovuje v článku 4 rozhodnutia z 29. decembra 2000, ktorým sa prijíma integrovaný operačný program Andúzie (POIA).

— Na časť pomoci v rámci uvedenej výzvy na predloženie návrhov, ktorá sa poskytuje MSP na oprávnené projekty podľa článku 40 ods. 3 písm. a), b) a c) výnosu 280/2001, sa môže vzťahovať nariadenie Komisie (ES) č. 1/2004 z 23. decembra 2003 o uplatňovaní článkov 87 a 88 Zmluvy o ES na štátnu pomoc malým a stredným podnikom pôsobiacim vo výrobe, spracovaní a odbyte poľnohospodárskych výrobkov (Ú. v. EÚ L 1, 30.1.2004).

— La Resolución de concesión de las ayudas, de la Dirección General de Industrias y Promoción Agroalimentarias, por la que se concede al solicitante la ayuda prevista en la orden de 10 de julio de 2002. Žiadateľ bude informovaný, že sa na jeho žiadosť vzťahuje uvedené nariadenie, a to prostredníctvom osobitného odkazu v rozhodnutí o poskytovaní pomoci. Vzor rozhodnutia spolu s odkazom je priložený.

Po uplynutí termínu na vydanie rozhodnutí sa v úradnom vestníku uverejní zoznam poskytnutej pomoci, pričom sa uvedie, na ktorú pomoc sa vzťahuje nariadenie (ES) č. 1/2004.

Ročné výdavky plánované v rámci schémy štátnej pomoci alebo celková výška individuálnej pomoci poskytnutej spoločnosti.: 45 000 000 EUR, ktorých uvoľňovanie je stanovené od 1. septembra 2006 v zmysle rozhodnutia o výzve na udeľovanie pomoci pre rok 2004 schémy pomoci na spracovanie a odbyt poľnohospodárskych výrobkov uvedenej v nariadení 1/2004.

Maximálna intenzita pomoci: 29 %

Dátum implementácie: Od 1. septembra 2006.

Trvanie schémy štátnej pomoci alebo individuálnej pomoci: Najneskorší dátum udelenia pomoci je 31. december 2006.

Účel pomoci: Investície do spracovania a odbytu, v zmysle článku 7 nariadenia 1/2004.

Oprávnené náklady:

— Výstavba, kúpa a prestavba nehnuteľností.

— Nákup nových strojov a vybavenia až do trhovej hodnoty výrobku

— Všeobecné náklady, ako napríklad odmeny pre architektov, inžinierov a znalcov, štúdie realizovateľnosti alebo kúpa patentov a licencií, do 12 % výšky investičných výdavkov.

Príslušný(-é) sektor(-y) hospodárstva: spracovateľský sektor

Názov a adresa orgánu poskytujúceho pomoc:

Dirección General de Industrias y Promoción Agroalimentarias, Consejería de Agricultura y Pesca de la Junta de Andalucía. calle Tabladilla s/n E-Sevilla

Internetová stránka: http:// www.cap.junta-andalucia.es/agriculturaypesca/portal/opencms/portal/portada.jsp

Číslo pomoci: XA 89/06

Členský štát: Taliansko

Región: Friuli–Venezia Giulia

Názov programu pomoci alebo názov spoločnosti prijímajúcej individuálnu pomoc: Zákon 1329/65 „Sabatini“ – úľavy na nákup alebo finančný prenájom nových výrobných zariadení a nástrojov Sektor poľnohospodárstva

Právny základ: Legge 28 novembre 1965 n. 1329.

Regolamento concernente criteri e modalità per la concessione delle agevolazioni di cui alla legge 1329/1965 emanato con decreto del Presidente della Regione 9 agosto 2006, n. 0244/Pres.

Ročné výdavky plánované v rámci programu pomoci alebo celková výška individuálnej pomoci poskytnutej spoločnosti: Celkový predpokladaný rozpočet pre všetky výrobné odvetvia podľa zákona č. 1329/65: 11 876 528,04 EUR

Maximálna intenzita pomoci: V prípade firiem, ktoré pôsobia v znevýhodnených oblastiach (články 18 až 20 nar. 1257/99), maximálna intenzita pomoci nemôže presiahnuť hranicu 50 % oprávnených nákladov.

V prípade firiem, ktoré nepôsobia v znevýhodnených oblastiach, maximálna intenzita pomoci nemôže presiahnuť hranicu 40 % oprávnených nákladov.

Dátum implementácie: Program pomoci vstupuje do platnosti tridsiatym dňom po jeho uverejnení v Úradnom vestníku regiónu (Bollettino Ufficiale della Regione) a 10 pracovných dní po odoslaní tohto formulára tak, ako je uvedené v článku 19 ods. 1 nariadenia (ES) č. 1/2004.

Trvanie programu alebo individuálnej pomoci: 31. december 2006.

Účel pomoci: Pomoc zjednodušuje nákup alebo finančný prenájom nových výrobných zariadení a nástrojov z továrne za celkovú sumu prevyšujúcu 1 000eur. Náklady na montáž, testovanie a dopravu, balenie sú oprávnené maximálne do výšky 15 % nákladov stroja.

Oprávnené investície musia sledovať jeden z týchto zámerov:

zníženie výrobných nákladov;

zlepšenie a premiestnenie výroby;

zvýšenie kvality;

ochranu a zlepšenie prírodného prostredia, hygienických podmienok a noriem starostlivosti o zvieratá;

podporu divezrifikácie poľnohospodárskych činností.

Pomoc je v súlade s článkom 4 nariadenia ES č. 1/2004 z 23. decembra 2003, uverejnenom 3. januára 2004 v Ú. v. L 1/1.

Príslušný sektor(-y) hospodárstva: Malé a stredné podniky pôsobiace vo výrobe, spracovaní a/alebo odbyte poľnohospodárskych výrobkov.

Názov a adresa orgánu poskytujúceho pomoc:

Regione autonoma Friuli Venezia Giulia Direzione centrale attività produttive Servizio sostegno e promozione comparto produttivo industriale Via Trento, 2 I-34123-Trieste

Internetová stránka: www.regione.fvg.it

Ďalšie informácie: Il Direttore del Servizio sostegno e promozione del comparto produttivo industriale

Dott. Massimo Zanini